
Hanatul Crimeii. Partea de sud a ținutului chiar a făcut parte din hanat, sub 
numele de Edisan. Numele ținutului este legat de Cetatea Vozia, cunoscută astăzi 
sub numele de Oceacov. În secolul XVII domnitorii Moldovei erau şi stăpânitori ai 
Zaporojiei. Locuitorii Zaporojiei din acea vreme erau numiţi de polonezi şi daci 
sau moldoveni sau moldovlahi. Se considerau fraţi cu moldovenii, numeau 
Moldova „[ara” şi noblețea era dată de înrudirea sau nu cu boierii moldoveni. Au 
fost deznaţionalizaţi începând cu sfârşitul sec. XVIII de către cotropitorii ruşi şi 
propagandiştii chieveni. Ucraina era pe atunci un ţinut în jurul Chievului (Kiev). 


Teritoriu aflat între Bug şi Marea Azov, de la vest la est şi între Peninsula Crimeea şi vechiul 
teritoriu al Kievului de la sud la nord. 


În antichitate a fost locuit de triburi traco-scitice şi germanice. Din sec. III-IV va cunoaşte o 
serie de migrații care nu se vor termina până prin sec. XVIII. Ultimii veniţi în zonă sunt ruşii. 


Revenind la antichitate, trebuie precizat că principalii locuitori ai acestui teritoriu au fost 
tirageţii şi cimerienii. Mai târziu, în partea de nord, va cunoaşte influenţa slavo-varegă. Mai multe 
triburi slave păgâne vor trece către apus prin anumite zone ale Zaporojiei în sec. V-XI. Între timp 
însă, deja creştinismul fusese propovăduit în partea sudică a acestui teritoriu, ca şi în Crimeea, 


sudul Moldovei, Dobrogea etc de către Sfântul Apostol Andrei şi ucenicii acestuia, încă în a 
doua jumătate a sec. I. Activitatea acestora a dus la formarea primelor comunităţi creştine în zonă. 
Teritoriul era în acea vreme sub stăpânire romană, limba latină fiind limba Bisericii creştine în 
aceste locuri până la începutul sec. VII. 


Conform studiilor lui Nicolae Iorga, I. Nistor, Dumitru Stăniloaie acest teritoriu face parte din 
teritoriul de etnogeneză al românilor ca popor. De altfel populaţia creştină romanică 
străveche din aceste zone va fi atestată şi de izvoarele bizantine din secolele VIII-IX. 


În antichitate foarte importante au fost pentru Zaporojia cetăţile-colonie greceşti Tyras (de la gura 
Nistrului), Olbia (de la gura Bugului) şi Herson (de la gura Niprului, în amonte de Olbia). Prin 
intermediul lor se desfăşurau şi legăturile comerciale cu ţinuturile slave din regiunea Moscovei de 
astăzi şi cu teritoriile baltice. 


Partea de sud a Zaporojiei, din zona pragurilor Niprului până la Marea Neagră va face parte 
în sec. XII-XIII din Statul berladnicilor, întins de la Carpaţi până dincolo de Nipru şi având 
capitala la Bârlad. Cu acest stat aveau legături şi principatul de Suzdali, şi Statul kievean — 
care a avut de altfel unele conflicte cu berladnicii. 


În sec. XIII teritoriul va intra sub dominație tătară, iar mai târziu sub cea lituaniană şi implicit 
polonieză. Cu toate acestea îşi va păstra un caracter distinct, un mare rol avându-l cazacii de pe 
Nipru, cazacii zaporojeni, numiţi de mai multe ori în izvoarele lituaniene şi poloneze „dacii de la 
Nipru”. Aceştia au fost în permanenţă foarte legaţi de Moldova, familiile de frunte ale zaporojenilor 
fiind înrudite cu cele boiereşti din Moldova iar domnitorii Moldovei fiind de multe ori şi protectori 
sau conducători ai Zaporojiei. Capitala Zaporojiei, nerecunoscută de Polonia, a fost în general la 
Cremenciug. 


Nu se cunoaşte exact dacă autoritatea domnitorilor munteni (Basarabii) se întindea şi dincolo de 
Nistru sau nu (a se vedea Basarabia). Cert este că după preluarea terioriului deţinut de Basarabi 
la nord de Dunărea de Jos, domnitorii Moldovei vor avea autoritate şi dincolo de Nistru, în 
teritoriul numit astăzi Transnistria (deşi nu în hotarele mult micşorate de astăzi) iar în trecut 
„Satele hăneşti” (adică dinspre Hanatul Crimeii) sau „Vozia” (după revista din Chişinău 
Literatura şi arta). 


În 1455 moldovenii vor pune stăpânire pe castelul pe care, fără autorizaţia domnitorilor Moldovei, îl 
ridicaseră fraţii Senarega la Lerici, la gura Niprului. Încercările făcute sub Petru Aron, Bogdan şi iar 
Petru Aron de fraţii Senarega de a recupera castelul fură zadarnice, el rămânând sub stăpânirea 
Moldovei. 


Mai târziu, în apropiere se va forma oraşul Oceacov, descris în sec. XVI-XVII de către diplomaţii 
polonezi ca „cel mai mare târg al Moldovei” sau „cel mai mare târg moldovenesc”. 


În sec. XVIII teritoriul va intra sub dominație rusească. Recensământul făcut în sudul provinciei, în 
această perioadă, în regiunea Hersonului istoric va arăta că populaţia creştină era în imensă 
majoritate românească. Această situaţie demografică va fi schimbată de cololnizările organizate de 
Rusia, astfel încât în 1900 românii reprezentau doar un procent aflat între 10 şi 25 % (după sursă) 
din populaţia regiunii. De altfel, ei în general nu apar în izvoarele ruseşti ţariste sub numele de 


români, ci de „moldoveni” sau „latinofoni”. 


Propaganda kieveană din secolul XIX va avea un rol fundamental în ucrainizarea zaporojenilor, ca 
şi a altor populaţii ne-ucraineene din Podolia, Carpaţi şi alte regiuni. 


În sec. XX teritoriul va fi atribuit de Moscova Republicii Socialiste Sovietice Ucraineene, de care 
ține până astăzi. 


Marian Rotaru 


Exista totusi unele carti . Ex . ” Romanii de dincolo de Nistru ” , autor Nicolae Iorga ; ” Romanii de 
la est de Bug ” , autor Anton Golopentia ; ” Romanii , Basarabia si Transnistria ” , autori Luiza si 
Ioan Popa , etc . Subiectul nu este nici pe departe epuizat . Asa cum am scris mai sus , subiectul 
articolului trebuie dezvoltat intr — o carte . Chiar daca autorul nu pasesete pe un teren virgin din 
punct de vederee publicistic , raman suficeinte aspecte care trebuisc aduse sub lumina prin cuvantul 
scris . Cine sa o faca ? Evident un intelectual patriot si entuziast . Bunaoara foarte de curand , 
despre Romanii din Timoc si Tribalia , doi tineri profesori au editat o carte la ” Fundatia Scrisul 
Romanesc ” din Craiova . Este vorba despre domnii Soprin Fira si Catalin Pirvu , iar cartea se 
cheama ” Vlahii . Romanii uitati ” . Despre acest subiect exista anterior o carte a lui Anton 
Golopentia : ” Romanii din Timoc ” . Deci iata ca se poate ! Printre altii astept carti pe aceasta tema 
de la Viorel Dolha ( autor al unor foarte interesante articole pe aceasta tema , postate pe internet ) , 
dar si de la Prof. Dr. Vasile Soimaru din Chisinau . Domanul Soimaru a strabatut toate pamanrurile 
unde romanii sunt bastinasi . Din pacate nu a publicat decat un album de fotografii . Cartea de 
calatorie in aceste tari romanesti , se lasa inca asteptata . 


